หุ้น‘เวฟ’ผิดปกติกลุ่มสื่อวิ่งยกแผง
ตลาดเตือนเก็งกำไรหุ้น &#8220;เวฟ&#8221; สั่งแจงข้อมูลที่มีผลต่อราคา หุ้นสิ่งพิมพ์ขึ้นยกแผง
25 ก.ค. 2555

ตลาดเตือนเก็งกำไรหุ้น “เวฟ” สั่งแจงข้อมูลที่มีผลต่อราคา หุ้นสิ่งพิมพ์ขึ้นยกแผง
ตลาดหลักทรัพย์แห่งประเทศไทย เปิดเผยว่า หุ้นบริษัท เวฟ เอ็นเตอร์เทนเมนท์ (WAVE) เป็นหุ้นที่เข้าเกณฑ์ Trading Alert List ประจำวันที่ 24 ก.ค. จากราคาหุ้นที่เปลี่ยนแปลง 29.51% มูลค่าซื้อขาย 125.35 ล้านบาท และปริมาณหุ้นที่ซื้อขาย 8.48 ล้านหุ้น 
การซื้อขายหุ้นวันที่ 24 ก.ค.ที่ผ่านมา พบว่าหุ้นเล็กเก็งกำไรหลายตัว ถูกปลุกมาเล่นเก็งกำไรสลับเป็นรายตัว ซึ่งวันที่ 24 ก.ค.นี้ หุ้น WAVE มีการซื้อขายผิดปกติทั้งราคาและมูลค่าซื้อขาย ราคาปิดชนเพดาน 30% (ชิลลิง) ที่ 15.80 บาท เพิ่มขึ้น 3.60 บาท ซื้อขายหนาแน่น
นอกจากนี้ ยังมีหุ้นบริษัท มติชน (MATI) ชิลลิง ปิด 10.40 บาท เพิ่มขึ้น 2.40 บาท มูลค่าซื้อขาย 193.74 ล้านบาท บริษัท เนชั่น มัลติมีเดีย กรุ๊ป (NMG) ปิด 1.52 บาท เพิ่มขึ้น 0.15 บาท หรือ 10.95% มูลค่าซื้อขาย 691.04 ล้านบาท 
ดัชนีกลุ่มสื่อสิ่งพิมพ์ปิด 71.86 จุด เพิ่มขึ้น 2.41 จุด หรือ 3.47% มูลค่าซื้อขาย 1,791.52 ล้านบาทหุ้นบริษัท โรแยล ซีรามิค (RCI) และสหโมเสคอุตสาหกรรม (UMI) ที่ราคาเพิ่มและมูลค่าซื้อขายหนาแน่น 
นายสุภกิจ จิระประดิษฐกุล ผู้ช่วยผู้ช่วยผู้จัดการสายงานกำกับตลาดหลักทรัพย์ กล่าวว่า หลักทรัพย์ที่มีข้อสังเกต คือราคาและมูลค่าซื้อขายผิดปกติ ตลาดจะขอข้อมูลการซื้อขายและให้บริษัทเปิดเผยสารสนเทศที่มีนัยสำคัญกับราคา เมื่อเปิดเผยแล้วนักลงทุนต้องพิจารณาและใช้ความระมัดระวังการซื้อขาย 
สำหรับหุ้นสิ่งพิมพ์ไม่สามารถระบุได้ว่าผิดปกติ หรือเป็นการเก็งกำไรตามแห่ หรือมีคนเข้ามาทำราคาหรือไม่ ตลาดจะพิจารณาตามกระบวนการข้อเท็จจริง เช่น การขอข้อมูลการซื้อขายจากโบรกเกอร์ตรวจสอบเชิงลึกต่อไป